Lavrov ber amerikanske myndigheter løslate agentmistenkt kvinne
Lavrov kalte pågripelsen og beskyldningene uakseptable i en samtale med USAs utenriksminister Mike Pompeo lørdag. Amerikansk påtalemyndighet mener den russiske 29-åringen har utnyttet sin nære forbindelse til den amerikanske våpenlobbyen og organisasjonen NRA til å få innpass hos sentralt plasserte republikanere. Hun skal ha fått instruksjoner fra en av president Vladimir Putins politiske støttespillere, Aleksander Torsjin.Butina er siktet for å ha fungert som en uregistrert, ulovlig agent for russiske myndigheter i en treårsperiode mens hun bodde i Washington sammen med kjæresten, som skal ha en posisjon i det republikanske partiet. I en uttalelse krever Lavrov at Butina må løslates så raskt som mulig. Butina ble pågrepet i Washington 15. juli, dagen før toppmøtet mellom president Donald Trump og hans russiske motpart Vladimir Putin i Helsingfors mandag. Russiske myndigheter har reagert sterkt på saken, og blant annet satt i gang en internettkampanje for å få kvinnen løslatt . les også (VG+)les også (VG+)
Russlands utenriksminister Sergej Lavrov ber USA løslate våpenforkjemperen Maria Butina. Butina mistenkes for å ha fungert som russisk agent.